O τίτλος επιτρέπει στον αναγνώστη ενός επιστημονικού άρθρου να αποφασίσει αν θέλει να το διαβάσει ή να το χρησιμοποιήσει ως αναφορά στη δική του εργασία. Γι’ αυτό θα πρέπει να είναι απόλυτα σαφής και περιεκτικός

Αλατζόγλου, Α.****1\*,**** Παπαδόπουλος, Α.****2****

1Δημοκρίτειο Πανεπιστήμιο Θράκης

2Αριστοτέλειο Πανεπιστήμιο Θεσσαλονίκης

ΠΕΡΙΛΗΨΗ

Το περιοδικό Άθληση & Κοινωνία, εκτός από εργασίες στα ελληνικά με περίληψη και στα αγγλικά, δημοσιεύει εργασίες και στα αγγλικά, με αντίστοιχη περίληψη στα ελληνικά. Οι εργασίες θα πρέπει να έχουν μέγιστη έκταση έως 6000 λέξεις (μαζί με τους πίνακες, σχήματα ή εικόνες και την ενότητα Βιβλιογραφία), να είναι γραμμένες σύμφωνα με τις αρχές του περιοδικού σε σελίδα Α4 (21 x 29 cm), σε 1,15 διάστιχο, με περιθώρια 2,54 εκ επάνω-κάτω και 2 εκ δεξιά-αριστερά, τύπο γραμμάτων 12, γραμματοσειρά Times New Roman, πλήρη στοίχιση και σύμφωνα με τις αρχές της γραμματικής και του συντακτικού. Η περίληψη αποτελεί μια σύντομη σύνοψη της εργασίας, έχει μέγιστη έκταση 200 λέξεις και περιέχει πολύ συνοπτικά: το πρόβλημα, το σκοπό, τα σημαντικότερα χαρακτηριστικά των συμμετεχόντων στην έρευνα, τα όργανα/εργαλεία αξιολόγησης, πολύ συνοπτικά τον ερευνητικό σχεδιασμό, τη στατιστική μέθοδο που χρησιμοποιήθηκε για την ανάλυση των δεδομένων, τα αποτελέσματα, τα συμπεράσματα που εξήχθησαν και την πρακτική εφαρμογή τους. Στο τέλος της περίληψης αναφέρονται λέξεις κλειδιά που δεν αναφέρονται στον τίτλο.

Λέξεις κλειδιά: διαδίκτυο, σύστημα διαχείρισης μαθημάτων, αντίληψη, τριτοβάθμια εκπαίδευση.

Εισαγωγή

Ειδικότερα: α) Ο τίτλος πρέπει να γραφεί στο πάνω μέρος με τονισμένα γράμματα και μέγεθος γραμματοσειράς 14. β) Η πιστή μεταφορά ενός κειμένου και οι υποσημειώσεις πρέπει να έχουν μέγεθος γραμματοσειράς 10. γ) Η περίληψη και η λέξεις κλειδιά πρέπει να έχουν μέγεθος γραμματοσειράς 11. δ) Το παράρτημα και το κύριο σώμα του κειμένου πρέπει να έχουν μέγεθος γραμματοσειράς 12. ε) Αν υπάρχει κάποια αφιέρωση πρέπει να είναι στην κορυφή της σελίδας με τονισμένα γράμματα και γραμματοσειρά 12. στ) Η πρώτη σειρά όλων των παραγράφων πρέπει να έχει την εσοχή του μεγέθους ενός διαστήματος (tab) 0,5 εκ. από το αριστερό περιθώριο. ζ) Αφήστε μια σειρά κενή πριν έναν τίτλο υποκεφαλαίου. η) Μην αφήνετε μια σειρά κενή μετά τον τίτλο. θ) Μην αφήνετε σειρά κενή μεταξύ παραγράφων.

Η εισαγωγή αρχίζει με κάποιες γενικές έννοιες που βασίζονται σε θεωρίες και συνεχίζεται με πιο συγκεκριμένες έννοιες, οι οποίες έχουν πλέον σχέση με την έρευνα που παρουσιάζεται. Γίνεται συνοπτική ενημέρωση του αναγνώστη για τις έρευνες που έχουν γίνει στο παρελθόν, παραθέτοντας τα συμπεράσματα στα οποία κατέληξαν οι προηγούμενοι ερευνητές. Παρατίθενται επίσης τυχόν διαφωνίες μεταξύ των ερευνητών σχετικά με το θέμα. Συνήθως, στις αναφορές άλλων ερευνών εντοπίζονται μεταβλητές η σχέση των οποίων δεν έχει ελεγχθεί. Σε αυτό ακριβώς το στοιχείο στηρίζεται η διατύπωση του προβλήματος της προς δημοσίευση έρευνας. Η διατύπωση αυτή πρέπει να είναι σύντομη, αλλά σαφής ώστε να διευκολύνει τον καθορισμό του σκοπού της έρευνας, ο οποίος ακολουθεί την ανασκόπηση της σχετικής βιβλιογραφίας.

Ανασκόπηση της σχετικής βιβλιογραφίας σημαίνει λεπτομερή έρευνα στα επιστημονικά βιβλία και κυρίως στα ανάλογα, με την προς έρευνα περιοχή, επιστημονικά περιοδικά για να εντοπιστούν παρόμοιες έρευνες. Επιστημονικά περιοδικά θεωρούνται μόνον εκείνα που έχουν μια επιτροπή ειδικών επιστημόνων (reviewers), η οποία αξιολογεί το επιστημονικό ειδικό βάρος κάθε εργασίας πριν αυτή κριθεί αποδεκτή για δημοσίευση.

Μέθοδος

Συμμετέχοντες

Επειδή το μέγεθος του δείγματος είναι ένα από τα πιο σημαντικά στοιχεία που καθορίζει την ισχύ της έρευνας, πρέπει να αναφέρεται όχι μόνο ο ακριβής αριθμός των ατόμων που πήραν τελικά μέρος στην έρευνα, αλλά και ο αριθμός με τον οποίο οι συγγραφείς είχαν έρθει αρχικά σε επαφή. Αν κάποιοι εξεταζόμενοι δεν ολοκλήρωσαν τα τεστ ή το πρόγραμμα στο οποίο συμμετείχαν, πρέπει να αναφερθεί ο αριθμός τους, όπως και οι λόγοι για τους οποίους δεν συνέχισαν να συμμετέχουν.

Όργανα Μέτρησης

Εδώ περιγράφονται τα μέσα που χρησιμοποιήθηκαν για τη συλλογή των δεδομένων. Αν πρόκειται για γραπτά τεστ αναφέρεται ο συντελεστής εγκυρότητας, αξιοπιστίας και αντικειμενικότητάς τους, συνοδευόμενα από αναφορές των ερευνητών που τα χρησιμοποίησαν, όπως και ο εκδοτικός οίκος από τον οποίο μπορούν να παραγγελθούν. Η ίδια περιγραφή χρειάζεται αν τα τεστ που χρησιμοποιήθηκαν μετρούν φυσικές ικανότητες (π.χ. ταχύτητα, δύναμη κλπ). Αν πρόκειται για μηχανήματα, περιγράφονται λεπτομερώς (ονομασία, τύπος, μοντέλο, οίκος κατασκευής κλπ), ενώ παρατίθεται φωτογραφία τους αν πρόκειται για ιδιοκατασκευή.

Ερωτηματολόγιο

Αν πρόκειται για μηχανήματα που έχουν χρησιμοποιηθεί προηγουμένως από πολλούς ερευνητές, περιγράφονται σύντομα και γίνεται αναφορά στους προηγούμενους χρήστες τους. Αν το μέσο συλλογής δεδομένων είναι το ερωτηματολόγιο, αναφέρεται ο αριθμός των ερωτήσεων, τα επιμέρους τμήματά του, ο τύπος των ερωτήσεων (κλειστές-ανοικτές) και ο τρόπος με τον οποίο απαντούν οι συμμετέχοντες. Ακόμη, αναφέρεται ο συντελεστής εσωτερικής σταθερότητας α (Cronbach α) που υπολογίζεται με την ανάλυση των δεδομένων της έρευνας, ή που αναφέρεται από προηγούμενους ερευνητές που το χρησιμοποίησαν.

Διαδικασία

Εδώ περιγράφεται πώς ήρθαν στον τόπο μέτρησης οι εξεταζόμενοι, τι προκαταρκτικές οδηγίες τους δόθηκαν, αν έγινε επίδειξη των μηχανημάτων ή των τεστ, αν υπήρξαν δοκιμαστικές προσπάθειες σε κάποιο μηχάνημα ή τεστ, αν χρειάστηκε προθέρμανση (όπως γίνεται στα κινητικά τεστ) κ.λ.π. Ακόμη, περιγράφεται ο τρόπος της τυχαίας κατανομής τους σε ομάδες, ή -αν αυτή δεν έγινε με τυχαίο τρόπο- άλλο ανάλογο κριτήριο κατανομής. Κατόπιν, αναφέρεται η σειρά των τεστ ή των προσπαθειών, καθώς και ο τρόπος εκτέλεσης στα κινητικά τεστ. Τέλος, περιγράφεται η διαδικασία συλλογής των δεδομένων για τα τεστ που είναι κοινά για όλους τους εξεταζόμενους και στη συνέχεια η διαδικασία εκείνων που διαφοροποιούνται στις διάφορες πειραματικές ομάδες.

Στατιστική Ανάλυση

Αναφέρονται όλες οι στατιστικές αναλύσεις που έγιναν και οι λόγοι που τις επέβαλαν (π.χ. χρήση μη παραμετρικών μεθόδων λόγω μη ομαλής κατανομής των δεδομένων). Επίσης, εδώ αναφέρεται η μορφή του σχεδιασμού της έρευνας, ανάλογα με τις ερευνητικές υποθέσεις, π.χ. παραγοντικός σχεδιασμός 2Χ3Χ2 με το τελευταίο παράγοντα να επαναλαμβάνεται.

Αποτελέσματα

Εδώ αναφέρεται τι βρέθηκε στην έρευνα και δίνονται σαφή αποδεικτικά στοιχεία για την υιοθέτηση ή την απόρριψη των ερευνητικών υποθέσεων που διατυπώθηκαν στην αρχή της έρευνας. Ακολουθείται η ίδια σειρά με εκείνη της στατιστικής ανάλυσης, πρώτα δηλαδή γράφονται τα στοιχεία της περιγραφικής στατιστικής (μέσοι όροι και τυπικές αποκλίσεις), και στη συνέχεια τα αποτελέσματα από τις μεθόδους της επαγωγικής στατιστικής, διευκρινίζοντας το επίπεδο σημαντικότητας. Για κάθε διαδικασία που έγινε χρησιμοποιώντας μεθόδους επαγωγικής στατιστικής πρέπει να αναφέρεται αν υιοθετήθηκε η μηδενική υπόθεση ή η εναλλακτική της.

Για κάθε στατιστικό δείκτη (*r*, *t*, ή *F*) πρέπει να αναφέρεται η τιμή που βρέθηκε, οι βαθμοί ελευθερίας σε παρένθεση (*df*), και το μέγεθος της σημαντικότητας (*p*). Αν χρησιμοποιήθηκαν post hoc αναλύσεις, θα πρέπει να αναφέρεται πρώτα το είδος της ανάλυσης (π.χ. Tukey test, Scheffe test κ.λ.π.) και κατόπιν να παρατίθενται τα αποτελέσματά της.

Πίνακες και Σχήματα

Οι μέσες τιμές και οι τυπικές αποκλίσεις για όλες τις εξαρτημένες μεταβλητές κάτω από όλες τις πειραματικές συνθήκες θα πρέπει να παρουσιάζονται αν είναι δυνατόν με ένα πίνακα, ώστε να είναι εύκολη η σύγκριση με αντίστοιχα αποτελέσματα άλλων ερευνών.

Τα σχήματα και οι πίνακες θα πρέπει να τοποθετηθούν στο κυρίως κείμενο, όσο το δυνατόν πλησιέστερα στο σημείο αναφοράς τους. Μην τα τοποθετείτε στην αρχή της σελίδας, ή στο τέλος του άρθρου. Αριθμήστε τα διαδοχικά π.χ., Πίνακας 1, και ούτω καθεξής.

Πίνακας 1. Σύνοψη μετρήσεων των ομάδων εξάσκησης για τη δυναμική δεξιότητα ισορροπίας σε στόχους.

|  |  |  |  |
| --- | --- | --- | --- |
| Μετρήσεις ισορροπίας | Πειραματική Ομάδα(N=16) |  | Ομάδα Ελέγχου(N=16) |
|  | M | S.D. |  | M | S.D. |
| 1η μέτρηση για το δεξί πόδι | 4.85 | 2.26 |  | 4.53 | 2.08 |
| 2η μέτρηση για το δεξί πόδι | 3.29 | 1.58 |  | 2.85 | 1.18 |
| 1η μέτρηση για το αριστερό πόδι | 4.07 | 2.09 |  | 3.87 | 1.89 |
| 2η μέτρηση για το αριστερό πόδι | 2.47 | .6 |  | 2.56 | .63 |

\*p<0.05

Πίνακας 2. Συσχετίσεις μεταξύ των πέντε διαστάσεων της αντίληψης των χρηστών για το e-Class και της αντιλαμβανόμενης χρήσης του.

|  |  |  |  |  |  |
| --- | --- | --- | --- | --- | --- |
|  | Αντιλαμβανόμενηχρήση του e-Class | Αλληλεπίδραση | Συμμετοχή | Εκπαιδευτικό υλικό | Χρηστικότητα |
| Αλληλεπίδραση | -.21\*\* |  |  |  |  |
| Συμμετοχή | -.43\*\* | .45\*\* |  |  |  |
| Εκπαιδευτικό υλικό | -.28\*\* | .44\*\* | .60\*\* |  |  |
| Χρηστικότητα | -.30\*\* | .41\*\* | .47\*\* | .49\*\* |  |
| Έλεγχος χρήστη | -.43\*\* | .37\*\* | .53\*\* | .38\*\* | .34\*\* |

\*\*p<0.001

Τα σχήματα και οι πίνακες θα πρέπει να συνοδεύονται από σχετικούς τίτλους: στα σχήματα οι τίτλοι θα πρέπει να τοποθετούνται κάτω από αυτά, ενώ στους πίνακες πάνω από αυτούς. Οι επεξηγήσεις των πινάκων θα πρέπει να τοποθετούνται στο κάτω μέρος, έχοντας μέγεθος γραμματοσειράς 10 και πλάγια γραφή. Τα κελιά των πινάκων και τα σχήματα δε θα πρέπει να είναι έγχρωμα. Μπορείτε να χρησιμοποιήσετε αποχρώσεις του γκρι. Το μέγεθος της γραμματοσειράς πρέπει να είναι 11 με μονό διάστιχο. Η λέξη Σχήμα ή Πίνακας πρέπει να έχει έντονη γραφή, ενώ το υπόλοιπο κείμενο κανονική γραφή. Απαγορεύεται η παρουσίαση πινάκων ή σχημάτων άλλων συγγραφέων χωρίς έγγραφη άδεια, αντίγραφο της οποίας κατατίθεται στο περιοδικό.

Σχήμα 1. Η εξέλιξη της μάθησης στη δοκιμασία γνώσης για τις δύο ομάδες διδασκαλίας.

Συζήτηση

Στο τμήμα αυτό αξιολογούνται, «μεταφράζονται» τα αποτελέσματα, και εξάγονται συμπεράσματα. Εξηγείται κάθε ένα από τα ευρήματα, βάσει των αριθμών που προέκυψαν από τις αναλύσεις των δεδομένων, σχολιάζεται, και στη συνέχεια συγκρίνεται με τις εξηγήσεις που έχουν δώσει προηγούμενοι ερευνητές. Αναφέρονται επίσης οι περιορισμοί και οι αδυναμίες της έρευνας και γίνονται υποθέσεις για το ποια θα ήταν τα αποτελέσματα με διαφορετικές μεθόδους και συνθήκες. Ακόμη, αναφέρονται όλα τα μεθοδολογικά προβλήματα που ενδεχόμενα προέκυψαν κατά τη διάρκεια της έρευνας.

Συμπεράσματα

Μετά τη συζήτηση αναφέρονται συνοπτικά τα συμπεράσματα που έχουν εξαχθεί στο τμήμα της συζήτησης. Η αναφορά αυτή γίνεται με τηλεγραφικό τρόπο, χωρίς δηλαδή συμπληρωματικά σχόλια για κάθε ένα από τα συμπεράσματα που εξήχθησαν. Συνήθως γίνεται μια υπόμνηση αναφορικά με τους περιορισμούς της έρευνας, ώστε να μη γίνει γενίκευση των συμπερασμάτων χωρίς να ληφθούν υπόψη αυτοί οι περιορισμοί από τους μελλοντικούς ερευνητές.

Στη συνέχεια, διατυπώνονται προτάσεις για μελλοντικές έρευνες, που σκοπό έχουν να διαφωτίσουν τα σημεία εκείνα που δεν κατέστη δυνατόν να εξεταστούν λεπτομερειακά στην έρευνα που παρουσιάζεται. Συνήθως, οι προτάσεις αυτές αφορούν στη μελέτη μεταβλητών που δεν συμπεριλήφθηκαν στην έρευνα ως ανεξάρτητες μεταβλητές.

Βιβλιογραφία

Η βιβλιογραφία αποτελεί αναπόσπαστο μέρος της εργασίας σας. Η βιβλιογραφία περιέχει συνήθως σ’ ένα κατάλογο όλες τις αναφορές που έχετε συμβουλευτεί, τοποθετημένες σε αλφαβητική σειρά ανάλογα με το επώνυμο του πρώτου συγγραφέα. Γενικότερα οι ελληνικές και ξένες βιβλιογραφικές αναφορές θα πρέπει να παρατίθενται κατ’ αλφαβητική σειρά μαζί, χωρίς να διαχωρίζονται. Η βιβλιογραφία πρέπει να είναι γραμμένη σε 1.5 διάστημα, με μία γραμμή απόσταση ανάμεσα σε κάθε νέα αναφορά. Η πρώτη γραμμή της κάθε μιας αναφοράς πρέπει να είναι ευθυγραμμισμένη με το αριστερό περιθώριο, ενώ οι ακόλουθες γραμμές θα πρέπει να έχουν εσοχή πέντε διαστημάτων (5εκ.) προς τα δεξιά.

Τρόπος γραφής βιβλιογραφίας

Borman, W. C., Hanson, M. A., Oppler, S. H., Pulakos, E. D., & White, L. A. (1993). Role of early supervisory experience in supervisor performance. *Journal of Applied Psychology, 78,* 443-449. Retrieved October 23, 2000, from PsycARTICLES database.

Carnahan, H., Vandervoort, A.A. & Swanson, L.R. (1993). The influence of aging on motor skill learning. In G. E. Stelmach & V. Homberg (Eds.), *Sensorimotor impairment in the elderly* (pp. 41-56). Netherlands: Klewer Academic Publishers.

Clark, K. (1995). Assessing activity in joint replacement patients. *Proceedings of the 5th Congress in Sport Medicine*. London: University of London.

Hermann, W.A. (1989). *Teaching Writing with Peer Response Group: Encouraging Revision ERIC Digest.* Retrieved February 10, 2001, from <http://www.ed.gov/databases/ERIC_Digest/ed307616.html>

Saywitz, K. J., Mannarino, A. P., Berliner, L., & Cohen, J. A. (2000). Treatment for sexually abused children and adolescents. *American Psychologist, 55*(3), 1040-1049.

Schmidt, R. (1995). *Motor learning and performance.* Champaign, IL: McGraw Hill.

VandenBos, G., Knapp, S., & Doe, J. (2001). Role of reference elements in the selection of resources by psychology undergraduates. *Journal of BibliographicResearch*, *5,* 17-123. Retrieved October 13, 2001, from <http://journals.apa.org/prvention/volume3/pre0030001a.html>

VanNess, V. (2009). Understanding the Vikings. *Journal of Norwegian History, 24,* 223-227. doi: xxxx

Wolchik, S. A., West, S. G., Sandler, I.N., Tein, J., Coatsworth, D., Lengua, L., et al. (2000). An experimental evaluation of theory-based mother and mother-child programs for children of divorce. *Journal of Consulting and Clinical Psychology, 68,* 843-856.

The title allows the reader of a research article to decide if he wants to read it or use it as a reference in his research study. So it should be perfectly clear and comprehensive

Alatzoglou, A.****1\*,**** Papadopoulos, ****A****.****2****

1Democritus University of Thrace

2Aristotle University of Thessaloniki

ABSTRACT

The Exercise & Society journal, except from manuscripts in Greek along with an English abstract, manuscripts in English with a Greek abstract are also published. The maximum length of manuscripts must be 6000 words in Α4 (21 x 29 cm) pages (including tables, figures, pictures, and references). They should be 1,15 spaced in clear, 12-point Times New Roman type throughout the paper, with 2,54 cm margins top – bottom and 2 cm margins right – left, fully justified and be written according to the grammar, and syntax principles. The abstract provides a brief (200 words maximum length), comprehensive summary of the study. It should include a brief description of the problem being investigated, the participants, specifying pertinent characteristics, the essential features of study method, the research instrumentations, the research design and the data analysis, the results, the conclusions drawn and their practical implications. At the end of the abstract used keywords that are not mentioned in the title.

Key words: internet; course management system; perception; tertiary education.